Sventijansko tiltas

Sventijansko tiltas – tiltas per Baltąją Ančią prie jos santakos su Nemunu, skiriantis Druskininkų ir Lazdijų rajono savivaldybes. Stovi Sventijansko kaime, Baltarusijos–Lietuvos pasienyje. Prieigose išaiškinta archeologinių radimviečių, driekiasi Baltosios Ančios herpetologinis draustinis. 

 Istorija 

Aukštus Baltos Ančios krantus jungė medinis tiltas, buvęs varganos būklės, vos gerų 2 m pločio, be jokių turėklų. Veisiejų miškų ūkiui skiriant medienos, vietos bendruomenės jėgomis statinys buvo paremontuojamas. Tiltu naudojosi ne tik kelios dešimtys Kapčiamiesčio seniūnijos kaimų (Sventijansko, Bugiedos, Varviškės) gyventojų, bet ir Nemunu pravestą valstybės sieną saugantys Varėnos rinktinės pasieniečiai. Praeityje pareigūnų visureigiai naudodavosi tiltu, bet pastaruosius kelerius metus jiems uždrausta važinėti - nesaugu.  Vietinių gyventojų liudijimu,Mažas tiltas - didelė problema tv3.lt 2006-11-20 nuo tilto į upę buvo nukritusių automobilių. 2006 m. duomenimis, po įvykusių nelaimių abu tilto galai buvo išardyti ir užtverti. Kadangi tiltas jungė dviejų savivaldybių ribas, nei viena, nei kita nerodė iniciatyvos atnaujinti tiltą - trūko lėšų.

 Tiltas ir pratybos „Zapad“ 

Druskininkų savivaldybės užsakymu 2017 m. pastatytas naujas gelžbetoninis tiltas. Lėšos statyboms skirtos iš Lietuvos automobilių ir kelių direkcijos biudžeto vietinės reikšmės kelių priežiūros programos. Miškų glūdumoje sparčiai, per kelis mėnesius iškilęs, ketvirtį milijono eurų kainavęs tiltas susilaukė  kai kurių šalies politikų prieštaringų vertinimų.Konservatorių vaizduotę įaudrino prie Baltarusijos sienos pastatytas tiltas, kurį naudoja Lietuvos pasieniečiai 15min.lt 2017-08-24LRT TV laida „Specialus tyrimas“. Prieš karines pratybas „Zapad 2017“ – tiltas agresoriaus link lrt.lt 2017-08-19 Šalia, už Nemuno, prasidedančių karinių pratybų „Zapad 2017“ kontekste tiltas pastatytas neramiu metu, buvo įžvelgiama tiesioginės agresijos iš Baltarusijos tikimybė, pavojus Suvalkų koridoriui. Tilto parametrai, neva, buvo tinkami judėti, pavyzdžiui, kariniam šarvuočiui. Tuo tarpu pasienio pareigūnai ne vienerius metus prašė toje vietoje atstatyti tiltą, kuris būtinas pasieniečių patruliavimui, kovojant su kontrabandos gabenimu.

Gelžbetoninis tiltas trijų tarpatramių, sijinis, 78 m ilgio, 3,5 m pločio, 40 t keliamosios galios.

 Šaltiniai 

 Nuorodos 

  2016 m.

Kategorija:Lietuvos sijiniai tiltai
Kategorija:Lazdijų rajono tiltai